Ana Sözü | TİKA Balkannar hem Dou Evrupa Daire Başkanı Dr. Mahmut ÇEVİK Gagauziyada
09.05.2018,	Ana Sözü tarafından yazılı ,	CÜMNE, MOLDOVADA TİKA PROEKTLARI BÖLÜMÜ, 473 KERÄ BAKILMIŞ
2018-ci yılın Hederlez ayın (may) 9-da, TİKA proektların ilerlemesinnän ilgili olarak, Gagauziyada bulundu TİKA Balkanlar hem Dou Evrupa Daire Başkanı Dr. Mahmut ÇEVİK. Canabisinnän bilä Gagauziyaya geldilär TİKA Kişinev ofisin koordinatoru Selda ÖZDENOĞLU hem bu ofisin zaametçileri da.
Vizit zamanında Dr. Mahmut ÇEVİK baktı nasıl gider işlär üüredicilik, soţial hem saalık obyektlarında, angılarını TİKA yolunnan Gagauziyada Türkiye Respublikası düzer.
Vizit zamanında TİKA Balkanlar hem Dou Evrupa Daire Başkanı Dr. Mahmut ÇEVİK hem TİKA delegaţiyası buluştular Gagauziya Başkanınan İrina VLAHlan hem Gagauziya Başklanın 1-ci yardımcısınnan Vadim ÇEBANnan.
Buluşmakta incelendi Gagauziyada TİKA proektlarınnan ilgili soruşlar. Onnarın arasında “Türkiye Prezidentın Recep Tayyip ERDOĞAN üüredicilik kompleksı” proektın düzülmesi da var.
“Dr. Mahmut ÇEVİK urguladı, ani şindi çalışılêr bu proektın ön hazırlanmasınnan ilgili işlär hem, umut var, ani 2019-cu yılda bu kompleksın düzülmesi başlayacek” bildirer Gagauziya Başklanın basın merkezi.